मध्यप्राग्जीवी महाकल्प
मध्यप्राग्जीवी महाकल्प या मीसोप्रोटेरोज़ोइक महाकल्प (Mesoproterozoic Era) पृथ्वी के भूवैज्ञानिक इतिहास में एक महाकल्प था, जो आज से 160 करोड़ (यानि 1.6 अरब) वर्ष पहले आरम्भ हुआ और 100 करोड़ (एक अरब) वर्ष पहले अंत हुआ। इस के बाद में नूतनप्राग्जीवी महाकल्प (नियोप्रोटेरोज़ोइक, Neoproterozoic) और इस से पहले पुराप्राग्जीवी महाकल्प (पेलियोप्रोटेरोज़ोइक, Paleoproterozoic) आया। नूतनप्राग्जीवी, मध्यप्राग्जीवी और पुराप्राग्जीवी महाकल्प तीनो मिलाकर प्राग्जीवी इओन (प्रोटेरोज़ोइक, Proterozoic) के तीन भाग हैं।